text: 6 ¿Pitaq pantay religionkunapa contranpiqa hatarinqa? Bibliapa nisqanman hinaqa, "chunka waqrayoq" ‘manchakuypaq animalmi'. Chay animalqa tupanmi ONU nisqawan. ‘Chunka waqrankunañataqmi' tupan kunan tiempopi ‘manchakuypaq puka animalta' yanapaq atiyniyoq nacionkunawan (Apoc. 17:3, 5, 11, 12).* Pantay religionkunapa contranpi hatariptinkuqa chinkachinqakupunim. ONU nisqapi kaq nacionkunaqa chay chuchumikapa tukuy imankunatam qechunqaku, imayna kasqantapunim qawachinqaku hinaspapas qalaypaqtam "kañaykunqaku" (leey Apocalipsis 17:16).